Soektog na vermiste 11-jarige eindig tragies | Maroela Media
Amcu ontstoke na nóg ŉ sterfte by Harmony-myn
Vermiste tiener opgespoor
Koronavirus: Krisis in Italië
Hond geskiet toe hy rowers takel
Ramaphosa vol lof vir NGV
Soektog na vermiste 11-jarige eindig tragies
Tlhafelo Mego (11) wat Woensdag as vermis aangemeld is, se liggaam is in ŉ puttoilet in Noordwes gevind ná sy vermoedelik verkrag en vermoor is.
Kapt. Aafje Botma, woordvoerder van die polisie, het gesê sy is Woensdag as vermis aangemeld by die polisie. “Tlhafelo het by haar niggie gebly en is Sondag 31 Maart weg om by ŉ vriend te gaan kuier in Gopane Village. Die niggie is later ook weg by die huis om iemand in dieselfde gebied te gaan besoek.”
Toe die niggie later terugkeer huis toe, het sy gesien ŉ venster is gebreek. Sy het ontdek Tlhafelo is nie daar nie. “Sy het glo gaan slaan en gehoop Tlhafelo sal terugkeer. Sy is uiteindelik Woensdag as vermis aangemeld,” het Botma verduidelik.
ŉ Soektog is van stapel gestuur saam met lede van die gemeenskap. “Inligting is ontvang dat Tlhafelo vermoedelik vermoor is en dat haar liggaam in ŉ puttoilet gestort is. Haar liggaam is uiteindelik Vrydagoggend gevind.”
Twee persone, onderskeidelik 24 en 25 jaar oud, is dieselfde dag in hegtenis geneem en sal na verwagting Maandag in die Lehurutshe-landdroshof verskyn op aanklag van moord en verkragting.
Genl.maj. Ryno Naidoo, waarnemende provinsiale kommissaris, het die beamptes van die sigbare polisiëringseenheid, speurders en honde-eenheid geloof dat hulle drie dae lank onverpoosd gewerk het om die meisie se liggaam op te spoor en uit die toilet te verwyder en uiteindelik die verdagtes aan te keer.
Twee sterf tydens Ysterman-kompetisie
Voortvlugtige vier maande later aangekeer
Dis gruwelik! Arme kind!!
Hoekom kry hierdie nie dieselfde nuusdekking as die Dros geval nie? As die moordenaars wit was sou dit van alle platvorms verkondig gewees het en politici veel te sê gehad het.
Wat kan ons doen om ons land se kindertjies veilig te hou? Daar moet iets wees wat ons kan doen??
Ek weetnie of die vraag al gevra is of beantwoord is en of enige iemand verseker weet?…. maar kan iemand uit n soortgelyke gemeenskap of n sielkundige wat al met so n siek voorbeeld van n mens gewerk het… vir ons vertel. Wat is die storie agter die storie? Wat gaan in mense wat dit doen se koppe aan.?
Ai jong meisie. Jou land en sy mense het jou gefaal. Korrupsie, die honger na mag en hebsug is belangriker as jou lewe. Ons kinders is niks in die oë van die anc nie. Vir CR is dit net geld, geld en nog geld.